Karaniwang Short Sale ng Freddie Mac

Isang mas mabilis at mas simpleng proseso ng short 

sale na nakakatulong sa mga hindi makabayad na 

may-ari ng bahay para makaiwas sa pagremata o 

foreclosure

Nahihirapan ba kayong hawakan ang inyong bahay, pero hindi kayo kwalipikado para sa pagbabago o modification ng 

pautang? Iniisip ba ninyong ibenta na ang inyong pag-aari para makaiwas sa pagremata o foreclosure? Kung 

pagmamay-ari ng Freddie Mac ang inyong mortgage, baka kwalipikado kayo sa Karaniwang Short Sale ng Freddie Mac. 

Ang short sale ay ang pagbebenta ng pag-aari sa halagang mas mababa sa natitira ninyong balanse sa pautang na 

mortgage. Sa pamamagitan ng short sale, bibitawan namin ang prendang mortgage namin sa inyong property kapag 

natanggap na namin ang pinagbentahang halaga ng pag-aari, kahit na mas mababa ito kaysa sa balanseng utang 

ninyo. Kabilang sa mga pakinabang nito para sa inyo ay ang pag-iwas sa pagremata o foreclosure at pag-aalis ng 

inyong utang na mortgage. 

Pinapasimple at pinapadali ng Karaniwang Short Sale ng Freddie Mac ang mga transaksyon sa short sale sa 

pamamagitan ng mga sumusunod: 

• Pagpapahintulot sa aming mga Servicer na suriin at pagdesisyunan ang inyong pautang sa independent na 

paraan, na magpapabilis sa proseso (ang mga Servicer ay ang organisasyon kung saan ninyo ipinapadala 

ang inyong mga bayad sa mortgage);

• Pagbibigay-daan sa mas maraming nahihirapang may-ari ng bahay na makwalipika sa pamamagitan 

ng pagpapalawak sa listahan ng mga pinapayagang pinansyal na problema pati na ilang partikular 

na kinakailangan;

• Pag-aalok sa isang mas mabilis na paglilipat ng bahay sa mababang halaga para sa mga service member 

na nakatanggap ng mga Permanent Change of Station o PCS order;

• Pagbibigay ng $3,000 na allowance para sa paglilipat para sa ilang kwalipikadong nangungutang; at

• Pagbabayad at pag-release sa unang mortgage at pagresolba sa iba pang utang na mortgage.

Kwalipikado Ba Kayo? 

Puwedeng kwalipikado kayo sa Karaniwang Short Sale ng Freddie Mac kung: 

• Pag-aari ng Freddie Mac ang inyong mortgage (bisitahin ang aming Tool sa 

Paghahanap ng Pautang sa https://ww3.freddiemac.com/corporate/ para 

malaman);

• Updated o delingkwente kayo sa inyong mga bayad sa mortgage at:

- Makakapagbigay kayo ng ebidensya ng kwalipikadong pinansyal na problema (kabilang ang mga PCS 

order) na naging dahilan para tumaas ang mga gastusin ninyo o para mabawasan ang inyong kita; at 

- Hindi kayo naging kwalipikado sa pagbabago o modification ng Freddie Mac sa pautang o naging 

kwalipikado kayo pero hindi ninyo ito matanggap dahil kailangan ninyong umalis sa bahay; at 

- Hindi kayo pumasok sa isang programa o kasunduan kung saan kukunin ng isang third party ang titulo 

ng inyong pag-aari at magsasaayos sila ng short sale kapalit ng bayad. 

• Updated kayo o wala pa kayong 31 araw na delingkwente sa inyong mortgage, at dapat ay:

- Inookupa ninyo ang pag-aari bilang pangunahin ninyong tirahan; at 

- Lampas 55 porsyento ang inyong buwanang ratio ng utang sa kita (debt-to-income ratio) (hindi 

kasama rito ang mga service member na may mga PCS order). 

• Lampas 31 araw na kayong delingkwente sa inyong mortgage (hindi ninyo kailangang tumira sa pag-aari).

Sa ilang pagkakataon, kung may pinansyal kayong kakayahan, puwedeng hilingin sa inyong magsagawa ng onetime na pagbabayad o pumirma ng promissory note para sa isang bahagi ng hindi pa nababayarang balanse 

pagkatapos isara ang short sale. 
-2-

Karagdagang Flexibility para sa Mga Service Member 

Ang mga service member na nakatanggap ng mga Permanent Change of Station order ay kwalipikado para sa 

karagdagang flexibility sa ilalim ng Karaniwang Short Sale ng Freddie Mac, kabilang ang mga sumusunod: 

• Pagbibigay-daan sa inyong mga PCS order na makonsidera bilang kwalipikadong pinansyal na problema;

• Pag-aalis sa 55 porsyento pataas na buwanang ratio ng utang sa kita (monthly debt-to-income ratio) kung 

updated kayo o wala pa kayong 31 araw na delingkwente sa inyong mortgage, ang pag-aari ang pangunahin 

ninyong tirahan, at nabili ninyo ito bago ang Hunyo 30, 2012; at

• Pag-waive sa kontribusyong pera/promissory note para isara ang short sale kung ang pag-aari ang 

pangunahin ninyong tirahan at kung nabili ninyo ito bago ang Hunyo 30, 2012.

$3,000 na Allowance sa Paglipat 

Posible kayong maging kwalipikado para sa halagang hanggang $3,000 para makabayad kayo sa inyong mga 

gastusin sa paglipat kapag nakumpleto na ang short sale. Hindi lahat ng may-ari ng bahay ay magiging 

kwalipikado, kaya tanungin ang inyong Freddie Mac Servicer tungkol sa mga detalye. 

Para sa Higit Pang Impormasyon 

• Alamin kung hawak ng Freddie Mac ang inyong mortgage sa pamamagitan ng pagbisita 

sa aming Tool sa Paghahanap ng Pautang sa https://ww3.freddiemac.com/corporate/.

• Makipag-ugnayan sa inyong Servicer. Nakalista ang kanilang numero ng telepono at mailing address 

sa inyong buwanang statement o coupon book.

• Sumangguni sa kahulugan ng “mga service member” dito:

http://www.freddiemac.com/mortgage_help/popup/servicemembers.html?type=popup&height=400

• Pumunta sa website ng U.S. Department of Housing and Urban Development sa

http://www.hud.gov/offices/hsg/sfh/hcc/fc/index.cfm para makakita ng listahan ng mga libreng nonprofit na 

ahensya sa pagpapayo na aprubado ng HUD sa inyong lugar na puwede ninyong puntahan nang personal 

o kausapin sa telepono para humingi ng impormasyon at tulong para maiwasan ang pagremata o 

foreclosure.

• Makipag-ugnayan sa isang kalahok sa Help Center o Network ng Freddie Mac para sa Nangungutang na 

nakalista sa http://www.freddiemac.com/mortgage_help/who_to_contact_for_help.html#helpcenters, kung 

saan makakapagbigay ng libre at kumpidensyal na pagpapayo ang mga tagapayo sa pabahay na 

aprubado ng HUD para bigyan kayo ng impormasyon at tulong sa pag-iwas sa pagremata o foreclosure.

• Bisitahin ang “Resource Center ng Tulong sa Mortgage” ng Freddie Mac sa

http://www.freddiemac.com/homeownership/mortgage_help/ para makahanap ng mga kapaki-pakinabang 

na tip, tool, at pang-edukasyong resource, kabilang ang impormasyon sa kung ano ang dapat asahan 

kapag nakikipagtulungan sa inyong Servicer. Naglalaman din ang page na ito ng link sa “Mga Workshop 

sa Pag-iwas sa Pagremata o Foreclosure” na sino-sponsor ng mga organisasyong pangkomunidad sa 

inyong estado, pati na iba pang kapaki-pakinabang na resource.

Mga Footnote: 

• Hindi direktang iniaalok ng Freddie Mac ang Karaniwang Short Sale ng Freddie Mac. Makikipagtulungan 

sa inyo ang inyong Freddie Mac Servicer para malaman kung kwalipikado kayo.

• Ang Karaniwang Short Sale ng Freddie Mac ay hindi dapat makaapekto sa inyo kung kasalukuyan na 

kayong nakikipag-usap sa inyong Freddie Mac Servicer para sa isang kasalukuyang short sale o iba 

pang alternatibo ng Freddie Mac sa pagremata o foreclosure. Kung nakatanggap kayo ng solicitation 

mula sa inyong Servicer, o kung may kasalukuyan na kayong ginagawang solusyon, dapat kayong 

magpatuloy sa kasalukuyan ninyong proseso.

• Maaaring may singiling mga buwis kung magkakansela ng utang sa pamamagitan ng short sale. 

Mangyaring kumonsulta sa inyong tagapayo sa buwis para talakayin ang mga posibleng singiling buwis.

Tandaan: Layunin ng flyer na ito na magbigay ng pangkalahatang impormasyon tungkol sa Karaniwang Short 

Sale ng Freddie Mac, at hindi ito isang komprehensibong buod. Marami ang nalalapat na partikular na 

karagdagang tuntunin, kondisyon, at limitasyon. Mangyaring makipag-ugnayan sa inyong Freddie Mac Servicer 

para sa higit pang detalyadong impormasyon tungkol sa programa at mga kinakailangan para maging 

kwalipikado. 

Numero ng Publication 911 ■ Nobyembre 2013